4.   התנגדות למתן צו קיום צוואה
בבית-המשפט לענייני משפחה

ב_________                                                                                                     תמ"ש_________
בעניין:

צוואת המנוח ___________
(להלן: המנוח)

ובעניין:

______________  ת"ז ___________




על-ידי בא-כוחה עורך-דין ____________



מרח' ___________ עיר ___________



טל' ___________ פקס' ___________
("המבקשת")




נ ג ד




1.
____________ ת"ז ___________




2.
____________ ת"ז ___________



על-ידי בא-כוחם עורך-דין ____________



מרח' ___________ עיר ___________



טל' ___________ פקס' ___________
("המשיבים")

התנגדות למתן צו קיום צוואה
כב' בית-המשפט מתבקש בזאת שלא ליתן צו קיום לצוואת המנוח, ולדחות בקשת המשיבים למתן צו קיום צוואה ולחייבם בהוצאות משפט ובשכר-טרחת בתוספת מע"מ כדין.

ואלה נימוקי הבקשה:

1.
המבקשת הינה ביתם הביולוגית של המנוח ושל _______________ ז"ל (להלן: "הורי המבקשת").

2.
בחודש ____________ ערכו וחתמו המבקשת והוריה על הסכם לפיו העבירו הוריה של המבקשת למבקשת ללא כל תמורה את דירת מגוריהם שברחוב ____________ (להלן: "הדירה").


מצ"ב ההסכם ומסומן "א" חלק בלתי-נפרד מבקשה זו.
נספח "א"

3.
העברת הדירה על-שם המבקשת בוצעה בפועל בפנקס רישום המקרקעין כאמור בצילום שטר המכר המצ"ב בזה ומסומן "ב" כחלק בלתי-נפרד מכתב תביעה זה.

נספח "ב"

4.
עם רישום הדירה על-שם הבת הושלמה המתנה והפכה להיות למתנה גמורה כאמור בסעיף 5 לחוק המתנה.

5.
על-אף שהבעלות בדירה עברה על-שם המבקשת הוסכם בינה לבין הוריה כי להוריה תהיה בה זכות מגורים לכל ימי חייהם וכי זכויותיהם בה שמורות.

6.
זאת ועוד, הוסכם ואף נרשמה בפועל על-שם ההורים הערת אזהרה בדבר הצורך בהסכמת ההורים לבצע כל דיספוזיציה בדירה בזמן חייהם אם תחפוץ בכך המבקשת.


מצ"ב נסח הרישום מלשכת רישום מקרקעין ומסומן "ג" כחלק בלתי-נפרד מבקשה זו.
נספח "ג"

כמו-כן מצ"ב הבקשה לרישום הערת אזהרה מס' _________ ומסומנת "ד" כחלק בלתי-נפרד מבקשה זו.

נספח "ד"

7.
לצורך ביצוע הפעולות הנ"ל ולהבטחת זכויותיהם חתמה המבקשת להוריה על יפוי-כוח בלתי-חוזר כאמור בצילומו המצ"ב ומסומן "ה" כחלק בלתי-נפרד מבקשה זו.

נספח "ה"

8.
נספח "ה" נחתם ביום __________ לפני כ__________ שנה. ונראה על פניו כי לא היה כל מקום להשתמש ביפוי-כוח זה אשר מאז חתימתו חלפו יותר מעשר שנים והינו חלף ובטל מן העולם, מה גם שאשת המנוח נפטרה בנתיים, ומסיבה זו בלבד יש להורות על בטלות רשום הערת האזהרה וכאמור להלן.

9.
המבקשת מאז שנת _________ ועד לשנת __________ מועד בו התחתנה גרה עם הוריה בדירה. בתקופה זו עבדה ונהגה היא לשלם את הוצאות הבית של הדירה כפי שהיו מעת לעת וזאת בנוסף למתן כספים להוריה לכלכלת הבית.

10.
מאז נישאה המבקשת ל__________ (מכאן שם משפחתה החדש) אשר להם כיום במשותף 4 ילדים.

11.
גם במהלך נישואיה דאגה המבקשת לשלם תשלומים שונים עבור הדירה כאמור בסעיף ____ להסכם הוא נספח "א" לבקשה. כגון: תשלומי ועד הבית, תשלומים עבור שיפוצי הבניין החלים על בעלי הדירות וכו'.

12.
יוער כי אף בשנים האחרונות בוצעו בבית המשותף תיקונים אשר הצריכו הוצאה כספית החלה על בעלי הדירות בבניין בו נמצאת הדירה והמנוח שלח את נציגי ועד הבית למבקשת כדי שתשלמו וזו אכן שילמה התשלום כאמור בקבלה המצ"ב ומסומנת "ו" כחלק בלתי-נפרד מבקשה זו.
נספח "ו"

13.
כל השנים היה ידוע לכל כי המבקשת הינה הבעלים של הדירה וכי כל הוצאה חריגה שהיתה לדירה שולמה על ידה ולימים על-ידי בעלה.

14.
ביום ____________ נפטרה אם המבקשת, הגב' ____________ ז"ל והמנוח נותר לגור בדירה בגפו כאשר המבקשת דואגת לשלומו ובריאותו, מחד, ומאידך, דואגת לשאת ולשלם את התשלומים השונים החלים על הבית מעת לעת.


מצ"ב תעודת הפטירה ומסומנת "ז" כחלק בלתי-נפרד מבקשה זו.

נספח "ז"

15.
גם קו הטלפון הקיים בדירה הינו על-שם המבקשת אשר דאגה לשלם הוצאותיו מדי פעם בפעם על-מנת להקל על אביה.

16.
לנוכח העובדה כי על-שם המבקשת היתה רשומה הדירה הנ"ל נבצר ממנה ומבעלה לרכוש דירה עבורה ועבור בעלה וילדיהם באמצעות כספי המשכנתה לזכאים כפי שניתנת היא לזוגות צעירים על-ידי המדינה ובמשך שנים רבות נאלצה לגור בשכירות ולהטלטל מדירה מושכרת אחת לשניה תוך שהיא משלמת כספי שכירות שיורדים לטמיון במקום לשלם תשלומי משכנתה לדירה שהיתה יכולה לרכוש ולא רכשה לנוכח הנ"ל.


יוער כי בשנת _____________ יכולים היו המבקשת ובעלה לרכוש דירה במחיר של כ__________ ארה"ב כאשר חלק ניכר מתשלומה היה מבוצע על-ידי נטילת המשכנתה דבר שאינו בר-ביצוע היום, ואילו עשתה כן הרי שכבר יותר ממחצית תקופת החזר המשכנתה היתה חולפת.

17.
אין כל ספק כי העברת הדירה על-שם המבקשת גרמה לשינוי מצבה לרעה מבלי יכולת לממש את זכויותיה כאמור לעיל מה שגרם לה אך לנזקים כספיים והוצאות נכבדות אשר הפיצוי להן הינו לאחר אריכות ימים של הוריה כאשר אז תעמוד הדירה במלואה לרשותה. המבקשת ידעה כל השנים כי הדירה הינה שלה ואף המנוח דאג להצהיר זאת חדשות לבקרים בפני ילדיו, קרוביו, ועד הבית וכו'.

הרעה במצבו הבריאותי והנפשי של המנוח:

18.
בתקופה שלפני פטירתו חלה המנוח ומצבו הבריאותי הלך והתדרדר מאוד וכחודשיים ימים לפני עריכת הצוואה היה הוא בחוסר תפקוד כללי אשר הצריך שימוש בכיסא גלגלים תוך ירידה כללית במצבו המנטלי, הנפשי והגופני (ירידה אדירה במשקל).

19.
עם החרפת מצב בריאותו עבר המנוח להתגורר בבית בתו הגב' ____________ (אחות המבקשת), המשיבה מס' 1, אשר טיפלה בו, תוך שהיא מונעת מן המבקשת ומיתר אחיה מלבקר ולטפל במנוח פרט לאח ____________, המשיב מס' 2, עימו משתפת הגב' __________ פעולה.


יוער כי אף בבית החולים בו אושפז המנוח לא איפשרה המשיבה למבקשת לבקר את אביה או לשוחח עימו טלפונית.


כאשר ביקרה המבקשת את אביה ביום _________ בבית-החולים ___________ נאסר עליה להיכנס ולשהות ליד מיטתו של המנוח לאחר שנאמר לה על-ידי שומר המחלקה שכרגע ישנו ביקור רופאים וכי בעת ביקור הרופאים רשאי רק בן משפחה אחד לשהות ליד מיטתו של המנוח ובשעה זו היתה הגב' __________ לידו.


המבקשת שהגיעה מ__________ ביקשה מאת השומר שיבקש מאחותה הנ"ל לצאת והיא תכנס לשהות ליד מיטת אביה, ברם האחות סירבה. רק לאחר שהודיעה המבקשת לשומר כי יודיע לאחותה כי עומדת היא על זכותה לראות את אביה ואם לא תאפשר לה אחותה לעשות כן תערב היא את המשטרה, נאותה הגב' ____________ והכניסה את המבקשת לחדר בו שהה האב אולם הגב' ___________ לא עזבה את החדר ולא אפשרה למבקשת ולו לרגע קט להיות לבדה במחיצת אביה.

20.
כאשר החריף מצבו הבריאותי של המנוח עלה חשד בליבה של המבקשת לנוכח התנהגות אחותה הגב' __________ אליה כי נעשה מעשה בכל הנוגע לזכויותיה בדירה.

ביצוע ההעברה:

21.
המבקשת פנתה למשרד בא-כוח הח"מ וביקשה ממנו לברר ולבדוק בלשכת רישום המקרקעין אם נעשה שינוי בזכויותיה בדירה. מבירור שערך הח"מ בלשכת רישום המקרקעין עלה כי ביום ___________ רשם המנוח הערת אזהרה לטובתו לפיה עשה הוא שימוש ביפוי-הכוח הבלתי-חוזר להעביר הדירה על-שמו.


מצ"ב הבקשה לרישום הערת אזהרה וכן תצהירי ההעברה מכוחן נרשמה ומסומנים "ח" בהתאמה.

נספח "ח"

בטלות ההעברה:

22.
המבקשת תטען כי דין ההעברה ורישום הערת האזהרה לטובת המנוח כפי שבוצעה על-ידי המנוח ביום ________ להתבטל ובית-המשפט התבקש להצהיר כאמור במסגרת תובענה למתן פסק-דין הצהרתי שהגישה המבקשת עוד לפני פטירתו של המנוח לאור האמור לעיל ולהלן.


לאור בטלות ההעברה הרי שהמנוח לא יכול היה לצוות את הדירה לנהנה כלשהו ו/או הדירה לא היתה חלק מרכושו של המנוח בעת עשיית הצוואה ואף לא עד פטירתו ו/או אינה כלולה בעזבונו של המנוח.


א.
חתימת המנוח על הבקשה לרישום הערת אזהרה וכן על התצהירים נעשתה כאשר המנוח היה במצב נפשי ירוד וקשה כאשר הוא לא ידע את אשר הוא עושה או חותם. נראה בעליל כי אם עשה כן המנוח הרי שהדבר היה רק באילוצה של הבת _________ אשר לימים התברר כי נעשתה אף צוואה לטובתה ולטובת _________ בעניין הדירה.


במסגרת התובענה הנ"ל טענה המבקשת כי "לא נתפלא אם נרשמה אף צוואה לטובתה (של המשיבה) בעניין הדירה".


אכן התברר כי חששה של המבקשת היה מוצדק, ואשר היא יגורה בא לה.


ב.
זאת ועוד, המבקשת תטען כי מצבו של המנוח כפי שהיה ביום ___________ לא יכול היה לאפשר לו לבצע חתימות על תצהירים שכן בזמן זה היה המנוח על כיסא גלגלים נתון להשפעת כדורי הרגעה חזקים להשכחת הכאבים של מחלתו, כדורים אשר במרבית הזמן גרמו למנוח להיות מטושטש ומעורפל הכרה ממש. ונראה על פניו כי כל עניין השינוי ברישום הדירה סודר על-ידי ובהשפעת הבת __________ ומחוסר הסכמה ורצונו של המנוח לבצע ההעברה כאמור.

23.
המבקשת תטען כי לאור ההשפעה הבלתי-הוגנת שהופעלה על-ידי הבת ___________ על המנוח ואילוצו, חתם הוא על תצהירי ההעברה ומבלי שזה יהיה רצונו האמיתי לעשות כן ואף כאשר ביקרה המבקשת את אביה החולה בבית-החולים לאחר ביצוע הפעולה הנ"ל לא אמר לה זה דבר על ההעברה הנ"ל.


לאור העובדה כי המנוח הוחתם ו/או חתם שלא מרצונו כאשר אין לו את זכות הבחירה החופשית וכי בעצם הובל לחתימה על-ידי הבת ___________ מבלי לידעו כלל על מה הוא חותם.


יוער כי נודע למבקשת כי החתימות נעשו בבית בו גר המנוח ואלו עורכי-הדין סרו לביתו להחתימו מבלי שתהיה בידם תעודת רופא המעידה על מצבו הבריאותו התקין ו/או הבנתו על מה חותם הוא.

24.
זאת ועוד, עיון בחתימות המופיעות על תצהירי ההעברה מיום __________ והשוואתן מגלה שתי חתימות שונות המתיימרות להיות של המנוח, מחד, ומאידך, השוואת החתימות על תצהירי ההעברה מיום ________ עם חתימת המנוח על ההסכם ו/או שטר המכר הישן ו/או הבקשה לרשום הערת אזהרה כפי שנעשו בשנת _________ מראה שוני ניכר המעורר ספק רב באשר לאותנטיות החתימות הגם שחלפו להם כ_________ שנה. שוני אשר אם נבע מחתימת המנוח מעיד כאלף עדים על מצבו הבריאותי והנפשי הלקוי בעת החתימה האחרונה.


על פניו נראים הדברים לא ברורים המצריכים בדיקה של גרפולוג באשר לחתימות הנ"ל ובדיקה באשר למצבו הבריאותי והנפשי של החותם.

25.
בנסיבות אלה טענה המבקשת במסגרת התובענה למתן פסק-דין הצהרתי כי מן הדין הוא שבית-המשפט יצהיר כי ההעברה שביצע לכאורה המנוח אינה כדין ובטלה היא מעיקרה ויש להורות על מחיקת הערת האזהרה שנרשמה לטובת המנוח ביום ____________ ואו כל רישום אחר שבא בעקבותיה של הערת אזהרה זו.

שימוש שלא כדין ביפוי-הכוח:

26.
א. זאת ועוד, יודגש כי יפוי-הכוח נספח - "ה" לתביעה, שניתן על-ידי המבקשת להוריה ניתן בכפוף לאמור בהסכם - נספח "א", אשר מהווה בעצם את עסקת היסוד לכל ההעברה שבוצעה בין המבקשת להוריה. יפוי-הכוח ניתן על-ידי המבקשת להוריה אך ורק במטרה להבטיח כי המבקשת לא תבצע כל דיספוזיציה בדירה אשר יש בה כדי לפגוע בזכויות ההורים בשימוש בדירה וכו' כאמור בסעיף 2 להסכם. לכן נרשמה אף הערת אזהרה לטובת ההורים.


אחרת לא ברור מדוע לא פעל המנוח לביצוע האמור פרק זמן של ________ שנים ורק לאחר שחלה?! ואם יסבור בית-המשפט כי המנוח עשה כדין הרי שמשמעות הדבר כי פעל הוא כל השנים בתרמית ושלא כדין כלפי המבקשת מה שמעמיד לה זכות פיצוי לכל נזקיה והמבקשת שומרת את זכויותיה כאמור.


ב.
ביפוי-הכוח לא ניתן, על-אף כלליותו, לפעול כפי שפעל המנוח באופן שמחזיר הוא את הזכויות בדירה על-שמו, מבלי לפגוע בכלליות האמור בבקשה זו, וזאת בניגוד לעסקת היסוד שכן המבקשת לא הפרה את ההסכם בכל אופן שהוא ואף לא באופן שבו תצדיק פעולה כאמור פרט לעובדה כי הופעל על המנוח לחץ בלתי-הוגן תוך ניצול לרעה את מצבו הגופני והנפשי לחתום על מסמכי ההעברה וזאת בעצת הבת __________.


ג.
בית-המשפט התבקש כאמור להצהיר כי השימוש שנעשה ביפוי-הכוח הנ"ל נעשה שלא כדין וכי הפעולה שבוצעה ביום __________ על פיו בטלה.

27.
לחלופין, תטען המבקשת כי לכל היותר היה המנוח זכאי להעביר לזכותו מחצית מן הזכויות בדירה ולא את כל הזכויות בדירה כפי שנרשם ובוצע בפועל ובמה דברים אמורים.

28.
כאמור עיון בתצהירי ההעברה מיום ___________ מגלה כי חתימותיו של המנוח שונות זו מזו ביחס לכל תצהיר ותצהיר וביחס לחתימה על ההסכם נספח "א" בכל הכרוך במסמכי רישום הערת האזהרה שינוי אשר יש בו לעורר תהיות באשר למקוריות החתימה.

29.
השינוי הפתאומי שחל במנוח והשימושי ביפוי-הכוח הבלתי-חוזר בזמן שהינו חולה מאוד, זאת כאשר כ______ שנה לא עשה דבר בעניין זה לפני-כן, יש בו כדי להצביע על השפעה בלתי-הוגנת על המנוח תוך ניצול מצבו הנפשי ו/או הבריאותי לרעה באופן שאילצוהו בניגוד לרצונו לבצע ולחתום על ההעברה אם בכלל. 

30.
א.
זאת ועוד. עיון בתצהירי ההעברה נספחים "___", "____" לתביעה מגלה כי המנוח ביקש להחזיר לעצמו את "זכויותיו בדירה" וזכויותיו בדירה הינן לכל היותר מחצית בלבד.


ב.
כשנפטרה אם המבקשת הרי שזכויותיה ללא עוררין עברו לידי המבקשת כמתנה גמורה לכל דבר ואילו למנוח נותר בעת ביצוע העברה דנן מחצית מן הזכויות כפי שהיו רשומים לו בעת העברת הדירה על-שם המבקשת.


ג.
לכל היותר יכול המנוח להעביר לעצמו כפי שצויין בתצהירו את זכויותיו כפי שהיו לו והן מחצית הזכויות ולא בשלמות.

31.
בתצהיר ההעברה ללא תמורה שעליו חתם המנוח בשם המבקשת ציין הוא בסעיף ______ "...להעביר ולהחזיר את זכויותיו בדירה..." דהיינו סעיף זה מציין מה מטרת התצהיר, דהיינו להחזיר למנוח את זכויותיו בדירה.


בסעיף 2 לתצהיר הנ"ל נאמר "הנני מחזירה ללא כל תמורה את הזכויות בדירה לאבי..." נאמר "זכויות" ולא "זכויותיי" ובהיקש לסעיף ________ "זכויות" במובן זכויותיו של המנוח כפי שהיו לו בעת ההעברה ושאותן חפץ הוא להחזיר לעצמו.

32.
א.
עיון בתצהיר הקבלה ללא תמורה מטעמו עליו חתם המנוח מגלה בסעיף 1 כי תצהיר זה נעשה "...בין היתר, להעביר ולהחזיר לעצמי את זכויותיי בדירה..." דהיינו "זכויות" במובן אלא שהיו לו לפני ההעברה, שהן מחצית הזכויות בדירה.


ב.
בסעיף 2 לתצהירו "כתב" המנוח כי "הנני מקבל במתנה וללא כל תמורה את זכויותיו (צריך היה להכתב לדעתינו "זכויותיי") בדירה" משמע ההעברה נועדה להעביר למנוח את זכויותיו בדירה שהם מחצית ולא מעבר לכך.


ג.
המנוח גילה דעתו בתצהיריו כי מבקש הוא להעביר את זכויותיו שהן מחצית משווי הדירה ולא מעבר לכך.

33.
לאור הנ"ל עולה כי רשם המקרקעין היה צריך לרשום הערת אזהרה אך ורק על מחצית מן הזכויות בדירה לטובת המנוח ולא יותר מזה. על-אף שיפוי-הכוח הבלתי-חוזר נותן למנוח אופציה לקבל לעצמו את כל הדירה ולא רק את זכויותיו כפי שהיו בעת ההעברה, המנוח בחר שלא לעשות כן אלה ביקש הוא בעצם להעביר לעצמו מחצית מן הזכויות בדירה בלבד כפי שדרש הוא בפועל בתצהירי ההעברה עליהם חתם וכאמור לעיל.

34.
לאור הנ"ל עולה כי אם לא תתקבל הטענה כי על בית-המשפט להצהיר כי ההעברה בטלה הרי שיש להצהיר כי המנוח היה זכאי לאור הבעת רצונו ונוסח תצהיריו להעביר אך ורק מחצית הזכויות על-שמו ואילו המחצית הנותרת תוותר למבקשת.

35.
המבקשת שומרת לעצמה להעלות כל טענה ו/או עובדה נוספת אשר תתברר לה בעתיד כמו גם להגיש בקשה לפיצול סעדים ו/או לצרף משיבים ו/או לתקן את התובענות שהגישה במידת הצורך ו/או להגיש תובענות נוספות הכל לצורך גילוי האמת ועמידה על זכויותיה.

36.
לא יעלה על הדעת ולא היתה כל סיבה שבעולם שהמנוח יחזור בו מן המתנה בחלוף כ____________ שנה מיום נתינתה כשהוא במצב בריאותי ונפשי ירוד פרט לעובדה כי הדברים נעשו תחת השפעה בלתי-הוגנת תוך ניצול מצבו הנפשי והבראותי הירוד.

37.
אין כל ספק כי חלוף הזמן מאז הועברה הדירה על-שמה והעיתוי להחזרתה על-שם המנוח יש בהם כדי לקפח את זכויותיה של המבקשת אשר עותרת לקבל את עזרת בית-המשפט למניעת קיפוחה ושלילת זכויותיה.


במהלך השנים, ואף לאחר פטירת אם המבקשת חזר האב והדגיש בפני המבקשת ובעלה ובפני יתר ילדיו לרבות בפני האחות __________ כי הדירה היתה ותשאר של המבקשת בלבד.


יודגש כי כל ילדי המנוח קיבלו כל אחד את חלקו מאת הוריהם והדירה הינה חלקה של המבקשת שהינה בת הזקונים, מאת הוריה, מה שידעו כל בני המשפחה. 

38.
כאמור לעיל, לאחר פטירת המנוח התברר כי לכאורה המנוח עשה צוואה ביום _________ ובה הוריש את הדירה למשיבים.

בטלות הצוואה

39.
המבקשת תטען כי הצוואה הינה בטלה באשר המנוח לא ידע להבחין בטיבה של צוואה בעת עשייתה, ואף בתקופות הסמוכות שלפני עשיית הצוואה ולשאחריה.


המנוח לא היה מודע ולא יכול היה להיות מודע לעובדה שהוא עורך צוואה, להיקף רכושו ויורשיו ולתוצאות של עשיית הצוואה על יורשיו.

40.
חתימת המנוח על הצוואה נעשתה כאשר המנוח היה במצב פיזי, נפשי ומנטלי ירוד וקשה, וכאשר הוא לא ידע את אשר הוא עושה או חותם.


נראה בעליל כי אם עשה כן המנוח הרי שהדבר היה רק באילוצה של הבת _______________, ותחת השפעתה הבלתי-הוגנת, מבלי שהיה זה רצונו האמיתי, החופשי והעצמאי של המנוח, ותוך ניצול יחסי האמון הטבעיים בין אב לביתו, ושל התלות של המנוח במשיבה לאור מחלתו.

41.
יתירה מזו, מצבו של המנוח גם בעת עשיית הצוואה לכאורה לא יכול היה לאפשר לו לעשות כן שכן הוא היה מרותק למיטתו ונתון להשפעת כדורי הרגעה חזקים לשיכוך כאבים, כדורים אשר במרבית הזמן גרמו למנוח להיות מטושטש ומעורפל הכרה ממש.

42.
המבקשת היתה פעילה ביותר באופן חריג ביותר בקשר להכנת הצוואה, לרבות באשר לקשר עם עורך-הדין עורך הצוואה, אשר הודיע כי הוא מהווה כתובת למסירת כתבי בי-דין עבורה באשר לתובענה בעניין בטלות העברת הזכויות בדירה.

43.
המבקשת תטען כי המשיבה ניצלה את יחסי האמון המיוחדים שהיו למנוח כלפיה, בהיותה ביתו, ובייחוד לאור העובדה שהמנוח התגורר בביתה של המשיבה בעת מחלתו, והמשיבה לא איפשרה למבקשת ולבני משפחה אחרים להיות עימו בקשר כאמור לעיל.


המנוח גם לא סיפר לאף אחד, לרבות לבני המשפחה, כי הוא מתכוון לקחת את הדירה מאת המבקשת ולהעבירה למשיבים, ודי בכך כדי להצביע על כך שהמנוח לא הבין את שעשה ולא פעל באורח רצוני וחופשי אלא הובל על-ידי המשיבה.


המנוח היה תלוי תלות מקיפה ויסודית במשיבה לאור מחלתו עד כדי שלילת רצונו החופשי והעצמאי הנדרש לעריכת צוואה ומילוי מאוייהם של המשיבים, ללא יכולת התנגדות כלל.


לחלופין, בנסיבות אלה, עובר הנטל הראייתי אל כתפי המשיבים לסתור קיומה של השפעה בלתי-הוגנת ו/או תלות מקיפה ויסודית כאמור, ונקל לראות כי לא יוכלו לעשות כן לאור האמור.

44.
המבקשת תטען כי לאור מצבו הבריאותי, הפיזי והנפשי הירוד ביותר של המנוח כחודשיים לפני פטירתו, לרבות נטילת כדורים המשפיעים על כושרו המנטלי, הנפשי והפיזי, ולרבות בעת עריכת הצוואה הרי שברור כי המנוח לא הבין את מהותה של הצוואה, את תוכנה ואת משמעותה של חתימתו עליה.


המבקשת תטען כי בנסיבות אלה מן הראוי היה כי רופא מוסמך יבדוק את המנוח ויאשר את יכולתו לעשות צוואה, אם בכלל, וכזאת לא נעשה, ועובדה זאת עומדת לחובתם של המשיבים באופן ברור.

45.
המבקשת תוסיף ותטען כי לא ייתכן שהמנוח עשה את הצוואה כשהוא מבין את משמעות מעשיו, וזאת לאחר שנתן את הדירה למבקשת שנה קודם-לכן, והצהיר תמיד כי הדירה שייכת למבקשת בלבד ותמשיך להיות שייכת לה בלבד.

46.
המבקשת תטען כי המנוח עשה את הצוואה תחת השפעתה הבלתי-הוגנת של המשיבה אשר ניצלה באופן מחפיר את מצבו הקשה של המנוח ולא איפשרה ליתר הקרובים, למעט המשיב, להיות בקשר עם המנוח ודאגה להחתמת המנוח על הצוואה לאחר שהפעילה עליו השפעה פסולה ולא הוגנת כאמור.

47.
לאור כל המקובץ מתבקש כב' בית-המשפט להורות כמבוקש בראש הבקשה.

48.
תצהיר המבקשת מצ"ב לתמיכה בבקשה.

49.
מן הדין ומן הצדק להיעתר לבקשה.




__________________




       משרד עורכי-דין  ___


__________, עו"ד




בא-כוח המבקשת

